Need Jeesuse sõnad on aluseks lastetööle. Lapsed on tulevik nii ühiskonna kui ka koguduse jaoks. Sageli mõtleme, et hüva, ma ei keela lapsi, kuid sellest ei piisa, peame ka looma võimalusi selleks, et nad tuleksid Jeesuse juurde. Abistamaks lapsevanemaid, tegutseb Elu Sõna koguduses pühapäevakool, lastelaupäev Jeesusega, kristlik kool, noortekoosolekud. See maailm on täis ahvatlusi, meie lastel on raskem toime tulla kiusatustega, sest nende võimalused saada ja jagada infot on suuremad kui kunagi varem: TV, SMS, MSN, e-mail. Ka nemad peavad toime tulema maailmas, mis ei muutu paremaks; survet lisab kasvav sotsiaalne kihistumine, mis oli meie põlvkonna jaoks üpris tundmatu.